ಮೈಥಿಲಿ ಠಾಕೂರ್

ಮೈಥಿಲಿ ಠಾಕೂರ್
ಮೈಥಿಲಿ ಠಾಕೂರ್ (ಪುಟ್ಟು ೨೫ ಜುಲೈ ೨೦೦೦) ಒರಿ ಭಾರತೀಯ ರಾಜಕಾರಣಿ ಬೊಕ್ಕ ಭಾರತೀಯ ಶಾಸ್ತ್ರೀಯ ಸಂಗೀತ ಬೊಕ್ಕ ಜಾನಪದ ಸಂಗೀತೊಡು ತರಬೇತಿ ಪಡೆಯಿನ ಪ್ಲೇಬ್ಯಾಕ್ ಗಾಯಕೆರ್. ಹಿಂದಿ, ಮೈಥಿಲಿ, ಭೋಜ್ಪುರಿ, ಅವಧಿ, ಮರಾಠಿ, ಬೊಕ್ಕ ಬೇತೆ ಭಾರತೀಯ ಬಾಸೆಲೆಡ್ ಮೂಲ ಪಾಡ್ದನೊಲೆನ್, ಕವರ್ ಲೆನ್, ಬೊಕ್ಕ ಸಾಂಪ್ರದಾಯಿಕ ಜಾನಪದ ಸಂಗೀತೊನು ಪಾಡ್ದೆರ್. ೨೦೨೫ಡ್, ೨೫ ವರ್ಸೊದ ವಯಸ್ಸ್ ಡ್ ರಾಜಕೀಯೊಗು ಪ್ರವೇಶ ಮಲ್ತೆರ್, ಭಾರತೀಯ ಜನತಾ ಪಾರ್ಟಿದ ಸುಷ್ಮಾ ಸ್ವರಾಜ್ ನ ನಂತರ ಭಾರತೊಡು ರಡ್ಡನೆ ಕಿರಿಯ ಶಾಸಕೆರ್ ಆಯೆರ್, ೧೯೭೭ಡ್ ಆರ್ ಹರಿಯಾಣೊಡ್ದ್ ಶಾಸಕಾಂಗ (ಭಾರತ)ದ ಸದಸ್ಯೆರಾದ್ ಆಯ್ಕೆ ಆನಗ ೨೫ ವರ್ಸೊದಾರ್. ಭಾರತೀಯ ಜನತಾ ಪಕ್ಷದ ಸದಸ್ಯೆರಾದ್ ಅಲಿನಗರೊಡ್ದ್ 2025 ಬಿಹಾರ ಚುನಾವಣೆಡ್ ಗೆಂದಿನ ಬುಕ್ಕೊ ಠಾಕೂರ್ ಬಿಹಾರ ವಿಧಾನಸಭೆತ ಸದಸ್ಯೆರಾದ್ ಆಯ್ಕೆ ಆಯೆರ್.https://www.oneindia.com/politicians/maithili-thakur-77282.html
ಮೈಥಿಲಿನ ಬಾಲ್ಯ
ಠಾಕೂರ್ ಬಿಹಾರದ ಮಧುಬನಿಡ್ ದೆಹಲಿಡ್ ಬೇಲೆ ಮಲ್ಪುನ ಮೈಥಿಲಿ ಸಂಗೀತಗಾರ್ತಿ ಬೊಕ್ಕ ಸಂಗೀತ ಶಿಕ್ಷಕೆ ರಮೇಶ್ ಠಾಕೂರ್ ಬೊಕ್ಕ ಅರೆನ ಮದಿಮೆದ ಪೊಣ್ಣು ಭಾರತಿ ಠಾಕೂರ್ ನ ಮಗಳಾದ್ ಪುಟ್ಟುವೆರ್.ಮೈಥಿಲಿ, ಅರೆನ ರಡ್ಡ್ ಮೆಗ್ಯೆಪಲಯನಾಕ್ಲು, ರಿಶವ್ ಬೊಕ್ಕ ಅಯಾಚಿ, ಅರೆನ ಅಜ್ಜ ಬೊಕ್ಕ ಅಪ್ಪೆನ ಕೈಟ್ ಮೈಥಿಲಿ ಜಾನಪದ ಬೊಕ್ಕ ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತ, ಹಾರ್ಮೋನಿಯಂ ಬೊಕ್ಕ ತಬ್ಲಾಡ್ ತರಬೇತಿ ಪಡೆಯೆರ್. ಸುಮಾರ್ 6 ವರ್ಸೊದ ಪ್ರಾಯೊಡು ತನ್ನ ಮಗೆನ ಸಾಮರ್ಥ್ಯೊನು ಅರ್ಥ ಮಲ್ತೊಂದು, ಅಲೆನ ಅಪ್ಪೆ ಎಡ್ಡೆ ಅವಕಾಶೊಲೆಗಾದ್ ಕುಟುಂಬೊನು ನ್ಯೂ ದೆಹಲಿದ ದ್ವಾರಕಾಗ್ ಸ್ಥಳಾಂತರಿಸಯೆರ್. ಅಲೆಗ್ 4 ವರ್ಷ ಪ್ರಾಯೊಡು ಇತ್ತಿನಗ ಅಲೆನ ಅಜ್ಜೆರೆಡ ಸಂಗೀತ ಕಲ್ಪೆರೆ ಸುರು ಮಲ್ತೆರ್, ಅಲೆನ ಸುರುತ ಸಂಗೀತ ಮಾಸ್ಟರ್. ಪೊರ್ತು ಪ್ರಾಯೊಡೇ ಜಾಗರಣೆ ಬೊಕ್ಕ ಬೇತೆ ಸಂಗೀತ ಸಮಾರಂಭೊಲೆಡ್ ಪಾಡೆರೆ ಸುರು ಮಲ್ತೆರ್.https://www.moneycontrol.com/news/india/who-is-maithili-thakur-the-25-year-old-singer-turning-alinagar-into-a-national-headline-and-possibly-bihar-s-youngest-mla-13677122.html
ಸಂಗೀತ ವೃತ್ತಿಜೀವನ
೨೦೧೧ಡ್, ಠಾಕೂರ್ ಲಿಟ್ಲ್ ಚಾಂಪ್ಸ್ ಡ್ ತೋಜಿದ್ ಬತ್ತೆರ್, ಉಂದು ಜೀ ಟಿವಿಡ್ ಪ್ರಸಾರ ಆಯಿನ ಒಂಜಿ ಗಾಯನ ಸ್ಪರ್ಧೆ. ನಾಲ್ ವರ್ಸೊಡ್ದು ಬೊಕ್ಕ, ಆರ್ ಸೋನಿ ಟಿವಿಡ್ ಪ್ರಸಾರ ಆಯಿನ ಇಂಡಿಯನ್ ಐಡಲ್ ಜೂನಿಯರ್ ಡ್ ಸ್ಪರ್ಧೆ ಮಲ್ತೆರ್. ಆರ್ 2016ಡ್ "ಐ ಜೀನಿಯಸ್ ಯಂಗ್ ಸಿಂಗಿಂಗ್ ಸ್ಟಾರ್" ಸ್ಪರ್ಧೆಡ್ ಗೆಂದಿಯೆರ್, ಅಯಿಡ್ದ್ ಬೊಕ್ಕ ಆರ್ ಯೂನಿವರ್ಸಲ್ ಮ್ಯೂಸಿಕ್ ಮೂಲಕ "ಯಾ ರಬ್ಬಾ" ಪನ್ಪಿನ ಆಲ್ಬಮ್ ನ್ ಬಿಡುಗಡೆ ಮಲ್ತೆರ್. ೨೦೧೭ಡ್, ಠಾಕೂರ್ ರೈಸಿಂಗ್ ಸ್ಟಾರ್ ದ ಸೀಸನ್ ೧ ಡ್ ಸ್ಪರ್ಧಿಯಾದ್ ಇತ್ತೆರ್, ಉಂದು ಒಂಜಿ ಟೆಲಿವಿಷನ್ ಗಾಯನ ಸ್ಪರ್ಧೆ. ಮೈಥಿಲಿ ಶೋದ ಸುರುತ ಫೈನಲಿಸ್ಟ್ ಆದಿತ್ತೆರ್, ಓಂ ನಮಃ ಶಿವಾಯ ಪನ್ಪಿನ ಪಾಡ್ದನೊನು ಪಾಡ್ದ್ ಫೈನಲ್ ಗ್ ನೇರವಾದ್ ಪ್ರವೇಶ ಮಲ್ತೆರ್. ಶೋದ ನಂತರ, ಅಲೆನ ಇಂಟರ್ನೆಟ್ ಜನಪ್ರಿಯತೆ ಮಸ್ತ್ ಏರ್ಂಡ್. ಫೇಸ್ಬುಕ್ ಬೊಕ್ಕ ಯೂಟ್ಯೂಬ್ ಡ್ ಅಕ್ಲೆನ ವಿಡಿಯೋಲೆಡ್ ಮಸ್ತ್ ಯಶಸ್ಸ್ ಆಯಿ ಬೊಕ್ಕ, ಠಾಕೂರ್ ಬೊಕ್ಕ ಅರೆನ ಮೆಗ್ಯೆಪಲಯನಾಕ್ಲು ಬೇತೆ ಬೇತೆ ರಾಷ್ಟ್ರೀಯ ಬೊಕ್ಕ ಅಂತರಾಷ್ಟ್ರೀಯ ಕಾರ್ಯಕ್ರಮೊಲೆಡ್ ಪ್ರದರ್ಶನ ಕೊರ್ರೆ ಸುರು ಮಲ್ತೆರ್. ಮೈಥಿಲಿಗ್ ಭಾರತ ಸರಕಾರ ಅಟಲ್ ಮಿತಿಲ ಸಮ್ಮನ್ ಕೊರ್ತುಂಡು. 2019ಡ್ ಮೈಥಿಲಿ ಬೊಕ್ಕ ಅಲೆನ ಮೆಗ್ಯೆಪಲಯನಾಕ್ಲೆನ್ ಚುನಾವಣಾ ಆಯೋಗ ಮಧುಬನಿದ ಬ್ರಾಂಡ್ ಅಂಬಾಸಿಡರ್ ಆದ್ ಮಲ್ತ್ಂಡ್. ರಿಶಾವ್ ತಬಲಾಡ್ ಉಲ್ಲೆರ್ ಬೊಕ್ಕ ಅಯಾಚಿ ಒರಿ ಗಾಯಕೆರ್ ಬೊಕ್ಕ ತಾಳವಾದ್ಯೊಡುಲಾ ಅಪಗಪಗ ಪ್ರದರ್ಶನ ಕೊರ್ಪೆರ್. ಮಾಹಿತಿ ಬೊಕ್ಕ ಪ್ರಸಾರ ಸಚಿವ ಅನುರಾಗ್ ಠಾಕೂರ್ ಲೋಕಮತ್ ಸೂರ್ ಜೈತೋಸ್ನಾ ರಾಷ್ಟ್ರೀಯ ಸಂಗೀತ ಪ್ರಶಸ್ತಿ 2021 ನ್ ಆರ್ ಕೊರ್ತೆರ್. ತನ್ನ ರಡ್ಡ್ ಎಲ್ಯ ಸೋದರೆರ್ ರಿಶವ್ ಬೊಕ್ಕ ಅಯಾಚಿ ನಕುಲೆನೊಟ್ಟುಗು ಮೈಥಿಲಿ ತನ್ನ ಯೂಟ್ಯೂಬ್ ಚಾನೆಲ್ ಡ್ ತುಳಸಿದಾಸ್ ನ ಪುದರ್ ಪೋಯಿನ ರಾಮಚರಿತ್ಮನಸ್ ನ್ ಪಾಡುವೆರ್. ಈ ಮನಸ್ಪತ್ ಮೈಥಾಲಿಗ್ ಬೊಕ್ಕ ಅಲೆನ ಮೆಗ್ಯೆಪಲಯನಾಕ್ಲೆಗ್ ಮಸ್ತ್ ಯಶಸ್ಸ್ ನ್ ಕೊಂಡೊಂತೆರ್.
ಮಧುಬನಿ ಕಲೆ ಪ್ರಚಾರ ಪ್ರಚಾರ 
ಭಾರತದ ಬಿಹಾರದ ಮಿಥಿಲ ಪ್ರದೇಶೊಡು ಉಪ್ಪುನ ಸಾಂಪ್ರದಾಯಿಕ ಜಾನಪದ ಕಲೆತ ರೂಪೊ ಆಯಿನ ಮಧುಬನಿ ಕಲೆನ್ ಬುಲೆಪಾವುನ ನಿಟ್ಟಿಡ್ ಮೈಥಿಲಿ ಠಾಕೂರ್ ಮುಖ್ಯ ಪಾತ್ರ ವಹಿಸಯೆರ್. ಈ ಜೀವಂತ ಕಲೆತ ಅಂಶೊಲೆನ್ ಅರೆನ ಸಂಗೀತದ ಪ್ರಯಾಣೊಗು ಸೃಜನಶೀಲವಾದ್ ನೇಯ್ಪೆರ್, ಅಯಿತ ವಿಷಯೊಲೆನ್ ಬೊಕ್ಕ ಮೋಟಿಫ್ ಲೆನ್ ಅರೆನ ಪ್ರದರ್ಶನೊಲೆಡ್ ಸೇರಾವೆರ್. ಈ ಫ್ಯೂಷನ್ ಮೂಲಕ, ಆರ್ ತನ್ನ ಕಲಾತ್ಮಕ ಅಭಿವ್ಯಕ್ತಿನ್ ಸಮೃದ್ಧ ಮಲ್ಪುನ ಮಾತ್ರ ಅತ್ತ್ ಮಧುಬನಿ ಕಲೆನ್ ಒಂಜಿ ವ್ಯಾಪಕ ಪ್ರೇಕ್ಷಕೆರೆಗ್ ತೂಪೆರ್. ಯೂಟ್ಯೂಬ್ ಬೊಕ್ಕ ಇನ್ಸ್ಟಾಗ್ರಾಮ್ ದಂಚಿನ ಪ್ಲಾಟ್ ಫಾರಂಲೆನ್ ಬಳಕೆ ಮಲ್ತ್ದ್, ಮೈಥಿಲಿ ಮಧುಬನಿ ಚಿತ್ರಕಲೆತ ಇತಿಹಾಸ, ತಂತ್ರೊಲು ಬೊಕ್ಕ ಸಾಂಸ್ಕೃತಿಕ ಮಹತ್ವೊನು ಎಚ್ಚರಿಕೆ ಮಲ್ಪುನ ವಿಷಯೊಲೆನ್ ಪಾಡುವೆರ್. ಕಲೆತ ಬಗ್ಗೆ ದೃಶ್ಯೊಲು ಬೊಕ್ಕ ಕತೆಕುಲೆನ್ ಸೇರ್ದುಪ್ಪುನ ಅರೆನ ಆಕರ್ಷಕ ಪೋಸ್ಟ್ ಲು, ಅರೆನ ಅನುಯಾಯಿಲೆಗ್ ಶಿಕ್ಷಣ ಕೊರ್ಪಿನ ಸಹಾಯ ಮಲ್ಪುಂಡು ಬೊಕ್ಕ ವಿಶ್ವದಾದ್ಯಂತ ಈ ಅನನ್ಯ ಸಾಂಸ್ಕೃತಿಕ ಸಂಪ್ರದಾಯೊಡು ಆಸಕ್ತಿನ್ ಮೂಡುಪಾವುಂಡು. ಮಧುಬನಿ ಕಲೆಡ್ದ್ ಸ್ಫೂರ್ತಿ ಪಡೆಯಿನ ಸಾಂಪ್ರದಾಯಿಕ ಪಾಡ್ದನೊಲೆನ್ ಬೊಕ್ಕ ವಿಷಯೊಲೆನ್ ತನ್ನ ಸಂಗ್ರಹೊಗು ಸೇರಾದ್, ಆರ್ ತನ್ನ ಪರಂಪರೆನ್ ಸಕ್ರಿಯವಾದ್ ಸಂರಕ್ಷಣೆ ಮಲ್ಪುವೆರ್ ಬೊಕ್ಕ ಉತ್ತೇಜಿಸವೆರ್. ಸಾಂಪ್ರದಾಯಿಕ ಭಾರತೀಯ ಕಲೆಗ್ ಸಮರ್ಪಿತವಾದ್ ಪ್ರದರ್ಶನೊಲೆಡ್, ಜಾತ್ರೆಲೆಡ್, ಬೊಕ್ಕ ಸಾಂಸ್ಕೃತಿಕ ಉತ್ಸವೊಲೆಡ್ ಪಾಲ್ ಪಡೆಯೆರ್, ಮಧುಬನಿ ಚಿತ್ರಕಲೆನ್ ಗಮನೊಗು ದೆತೊನೆರೆ ಸಹಾಯ ಮಲ್ಪುವೆರ್ ಬೊಕ್ಕ ಬೇತೆಕ್ಲೆಗ್ ಅಯಿನ್ ಮೆಚ್ಚುನ ಬೊಕ್ಕ ಬೆಂಬಲ ಕೊರ್ಪಿನ ಸ್ಫೂರ್ತಿ ಕೊರ್ಪೆರ್. ತನ್ನ ಕಲಾತ್ಮಕ ಕೊಡುಗೆಲು ಬೊಕ್ಕ ಸಾರ್ವಜನಿಕ ವ್ಯಾಪ್ತಿದ ಮೂಲಕ, ಮೈಥಿಲಿ ಠಾಕೂರ್ ಮಧುಬನಿ ಕಲೆನ್ ಜೀವಂತವಾದ್ ಬೊಕ್ಕ ಸಂಬಂಧಿತವಾದ್ ದೀವೊನೆರೆ ಪ್ರಮುಖ ಪಾತ್ರ ವಹಿಸಯೆರ್.
ಪ್ರಶಸ್ತಿ ಬೊಕ್ಕ ಮಾನ್ಯತೆ
ಮೈಥಿಲಿ ಠಾಕೂರ್ ತನ್ನ ವೃತ್ತಿಜೀವನೊಡು ಕೆಲವು ಪ್ರಶಸ್ತಿಲೆನ್ ಬೊಕ್ಕ ಮಾನ್ಯತೆನ್ ಪಡೆಯೆರ್. 
ರಾಷ್ಟ್ರೀಯ ಸೃಷ್ಟಿಕರ್ತೆರೆನ ಪ್ರಶಸ್ತಿ: ಮೈಥಿಲಿ ಠಾಕೂರ್ ಗ್ ಭಾರತದ ಪ್ರಧಾನಿ 8 ಮಾರ್ಚ್ 2024 ಗ್ ಉದ್ಘಾಟನಾ ರಾಷ್ಟ್ರೀಯ ಸೃಷ್ಟಿಕರ್ತೆರೆನ ಪ್ರಶಸ್ತಿಡ್ ವರ್ಷದ ಸಾಂಸ್ಕೃತಿಕ ರಾಯಭಾರಿ ಪ್ರಶಸ್ತಿನ್ ಕೊರ್ತೆರ್.
ಎನ್ ಎಚ್ ಆರ್ ಸಿ ಸಿ ಬಿ ಇಂಡಿಯಾ ಪ್ರೈಡ್ ಪ್ರಶಸ್ತಿ: ರಾಷ್ಟ್ರೀಯ ಮಾನವ ಹಕ್ಕುಲು ಬೊಕ್ಕ ಅಪರಾಧ ನಿಯಂತ್ರಣ ಬ್ಯೂರೋ ಮೈತಾಲಿ ಠಾಕೂರ್ ಗ್ ಎನ್ ಎಚ್ ಆರ್ ಸಿ ಸಿ ಬಿ ಇಂಡಿಯಾ ಪ್ರೈಡ್ ಪ್ರಶಸ್ತಿನ್ ಜುಲೈ ೩೦, ೨೦೨೨ ಗ್ ಕೊರ್ತುಂಡು.

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026